क्या सपा-बसपा से गठबंधन करेगी AIMIM? असदुद्दीन ओवैसी ने दिया ये जवाब
ओवैसी ने कहा कि हम चुनाव लड़ेंगे और जीतेंगे, उत्तर प्रदेश के मुस्लिम चुनाव जीतेंगे। उन्होंने कहा कि हमारा लक्ष्य यूपी में भाजपा को हराया है।
लखनऊ. AIMIM प्रमुख असदुद्दीन ओवैसी आज उत्तर प्रदेश में है। यहां उन्होंने लखनऊ में एक प्रेस कॉन्फ्रेस के जरिए मीडिया कर्मियों से बातचीत की। राज्य में चुनाव के लिए सपा-बसपा से गठबंधन के सवाल पर उन्होंने कहा कि पहले सपा-बसपा को हमसे गठबंधन करने के लिए आने दीजिए। हम उनसे बात करने के लिए तैयार हैं। वे पहले बात तो करें।ओवैसी ने कहा कि हमारा लक्ष्य है कि उत्तर प्रदेश से भाजपा को हराया जाए। हमारी कोशिश होगी कि उत्तर प्रदेश से AIMIM के विधायक बनें, 100 सीटों पर चुनाव लड़ने की तैयारी हो रही है, 100 सीटों से बढ़ भी सकती हैं। ओवैसी ने आगे कहा कि हम चुनाव लड़ेंगे और जीतेंगे, उत्तर प्रदेश के मुस्लिम चुनाव जीतेंगे। उन्होंने कहा कि हमारा लक्ष्य यूपी में भाजपा को हराया है।